Борис Младенов-Young
Наричат ги „печални“ хризантеми…

chitanka.info

Наричат ги „печални“ хризантеми.

Защо? Кой може да ми обясни?

Поднасял съм ги лично без проблеми

за именни и за рождени дни.

И всички са били със тях щастливи.

И те са като другите цветя —

с пастелни багри, нежни и красиви,

уют и свежест внасят у дома.

Засаждаше ги мама всяка есен

в градината пред кухненския праг

и с месеци, като килим чудесен

цъфтяха чак, докато падне сняг.

И днес за мен са гледка несравнима —

напомнят ми за майката любима!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.